*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*128. számú előterjesztés*

Bátaszék Város Önkormányzat Képviselő-testületének 2023. augusztus 2-án

7.30 órakor megtartandó RENDKÍVÜLI ülésére

II. Géza szobor javítási költség biztosításával kapcsolatos döntés

|  |
| --- |
| **Előterjesztő:** Dr. Bozsolik Róbert polgármester  **Készítette**: Farkas András közterület-felügyelő    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető |

***Tisztelt Képviselő-testület!***

2023. június 26-án vált ismertté számunkra, hogy a templom előtti közterületen (951 hrsz.) található II. Géza szobrot ismeretlen tettes megrongálta, kezéből a kardot kitörte és eldobta. A feljelentés még aznap megtörtént a Rendőrségen ismeretlen tettes ellen.

Bátaszék Város Önkormányzata Beszerzései lebonyolításának szabályzata alapján a nettó 500 000 forint beszerzési értékét meg nem haladó beszerzések esetén a beszerzés megrendelővel vagy szerződéssel, előzetes árajánlat nélkül történhet.

Bekértünk egy ajánlatot a szobor készítőjétől, Imre Péter szobrásztól, a helyreállítási munkálatokra. A beérkezett ajánlat (1. melléklet) alapján a helyreállításra 400 000 Ft +ÁFA összeget kellene a Képviselő-testületnek fordítania.

A szobor helyreállítása érdekében javasolt az alábbi határozati javaslat elfogadása:

**H a t á r o z a t i j a v a s l a t :**

**II. Géza szobor javítási költségének biztosítására**

Bátaszék város Önkormányzat Képviselő-testülete a II. Géza szobor helyreállításához szükséges 400 000 Ft + ÁFA összeget az önkormányzat 2023. évi költségvetésének általános tartaléka terhére biztosítja; valamint felkéri Imre Péter szobrászt a szobor helyreállításra.

*Határidő:* 2023. augusztus 31

*Felelős*: Dr. Firle-Paksi Anna aljegyző

(a határozat megküldéséért)

*Határozatról értesül*: Imre Péter szobrász

Bátaszéki KÖH Városüz. Iroda

Bátaszéki KÖH Pénzügyi Iroda

irattár